CELEX: C2005/006/48
Language: et
Date: 2005-01-08 00:00:00
Title: Kohtuasi C-440/04: Eelotsusetaotlus, mille esitas Belgia kassatsioonikohus (esimene koda) 7. oktoobri 2004. aasta otsusega kohtuasjas Belgia riik v. Recolta Recycling s.p.r.l.

8.1.2005   
            
            
               ET
            
            
               Euroopa Liidu Teataja
            
            
               C 6/25
            
         Eelotsusetaotlus, mille esitas Belgia kassatsioonikohus (esimene koda) 7. oktoobri 2004. aasta otsusega kohtuasjas Belgia riik v. Recolta Recycling s.p.r.l.
   (Kohtuasi C-440/04)
   (2005/C 6/48)
   Kohtumenetluse keel: prantsuse
   Euroopa Ühenduste Kohus on saanud Cour de cassation de Belgique'i (esimene koda) 7. oktoobri 2004. aasta otsusega otsustatud eelotsusetaotluse kohtuasjas Belgia riik v. Recolta Recycling s.p.r.l., mis saabus kohtukantseleisse 19. oktoobril 2004.
   Cour de cassation de Belgique (esimene koda) küsib Euroopa Kohtult eelotsust järgmistes küsimustes:
   
               1.
            
            
               Kas käibemaksu fiskaalneutraliteedi põhimõttega on vastuolus see, et müügilepingu tühistamine siseriikliku tsiviil- õiguse õigusnormi alusel, mille kohaselt on müügileping müüja seadusvastasest tegevusest avaliku korra vastasuse tõttu täielikult tühine, jätab maksukohustuslase ilma maksu mahaarvamise õigusest, kui kaupade saajaks on maksukohustuslane, kes on sõlminud lepingu heas usus, teadmata müüja poolt toimepandud pettusest?
            
         
               2.
            
            
               Kas vastus oleks teistsugune, kui lepingu täielik tühisus tuleneb otseselt käibemaksupettusest enesest?